CELEX: C2005/045/07
Language: sk
Date: 2005-02-19 00:00:00
Title: Rozsudok Súdneho dvora (prvá komora) z 9. decembra 2004 vo veci C-460/02: Komisia Európskych spoločenstiev proti Talianskej republike (Letecká doprava — Pozemná obsluha — Smernica 96/67/ES)

19.2.2005   
            
            
               SK
            
            
               Úradný vestník Európskej únie
            
            
               C 45/4
            
         
      ROZSUDOK SÚDNEHO DVORA
   
   (prvá komora)
   z 9. decembra 2004
   vo veci C-460/02: Komisia Európskych spoločenstiev proti Talianskej republike (1)
   
   (Letecká doprava - Pozemná obsluha - Smernica 96/67/ES)
   (2005/C 45/07)
   Jazyk konania: taliančina
   Vo veci C-460/02, Komisia Európskych spoločenstiev (splnomocnení zástupcovia: A. Aresu a M. Huttunen) proti Talianskej republike (splnomocnení zástupcovia: I. M. Braguglia, za právnej pomoci O. Fiumara), predmetom ktorej je žaloba o nesplnenie povinnosti podľa článku 226 ES, podaná na Súdny dvor 19. decembra 2002, Súdny dvor (prvá komora), v zložení: predseda prvej komory P. Jann, sudcovia R. Silva de Lapuerta (spravodajkyňa), K. Lenaerts, S. von Bahr a K. Schiemann, generálny advokát: P. Léger, tajomník: M. Múgica Arzamendi, hlavná referentka, vyhlásil dňa 9. decembra 2004 rozsudok, ktorého výrok znie:
   
               1)
            
            
               Do tej miery ako zákonné nariadenie č. 18 z 13. januára 1999 zavádzajúce smernicu 96/67/ES o prístupe k trhu služieb pozemnej obsluhy na letiskách Spoločenstva zahŕňa v článku 14 sociálne opatrenie, ktoré je nezlučiteľné s článkom 18 smernice Rady 96/67 z 15. októbra 1996 a stanovuje v článku 20 prechodné obdobie, ktoré nie je schválené touto smernicou, Talianska republika si nesplnila svoje povinnosti, ktoré jej z tejto smernice vyplývajú.
            
         
               2)
            
            
               Talianska republika je povinná nahradiť trovy konania.
            
         
      (1)  Ú. v. EÚ C 55, 8. 3. 2003